CONSILIUL LOCAL AL MUNICIPIULUI CRAIOVA

HOTĂRÂREA NR. 191
         Consiliul Local al Municipiului Craiova, întrunit în şedinţa ordinară din data de 27.03.2008;

          Având în vedere raportul nr.48839/2008 întocmit de Direcţia Patrimoniu prin care se propune atribuirea în folosinţă gratuită, către S.C. CEZ DISTRIBUŢIE S.A.  a suprafeţelor de teren aparţinând domeniului public al municipiului Craiova, aferente punctelor de transformare şi rapoartele comisiilor de specialitate ale Consiliului Local al Municipiului Craiova nr. 118,119,124,127,128/2008;


În conformitate cu prevederile Legii nr.213/1998 privind proprietatea publică şi regimul juridic al acesteia;


În temeiul art.36, alin.2, lit.c, art.124 şi art.45 alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă atribuirea în folosinţă gratuită, către S.C. CEZ DISTRIBUŢIE S.A.,  a suprafeţelor de teren aparţinând domeniului public al municipiului Craiova, aferente punctelor de transformare, pe durata existenţei acestora, după cum urmează:

- teren situat în cartier Bariera Vîlcii cu următoarele vecinătăţi N – Cimitirul Roboaica, S – str. Trotuşului, E – domeniu public, V - domeniu public; în suprafaţă de 1 mp. prevăzut în anexa nr.1 la prezenta hotărâre;

- teren situat în str. Ştefan cel Mare cu următoarele vecinătăţi N – str. Ştefan cel Mare, S – domeniu public, E – domeniu public, V - domeniu public; în suprafaţă de 12 mp.prevăzut în anexa nr.2 la prezenta hotărâre;

- teren situat în str. Ştefan cel Mare cu următoarele vecinătăţi N – domeniu public, S – domeniu public, E – alee acces blocuri, V – bl. 5; în suprafaţă de 12mp.prevăzut în anexa nr.3 la prezenta hotărâre;

- teren situat în str. Alexandru cel Bun cu următoarele vecinătăţi N – proprietate privată, S – domeniu public, E – domeniu public, V – domeniu public; în suprafaţă de 6 mp.prevăzut în anexa nr.4 la prezenta hotărâre;

- teren situat la intersecţia str. Gheorghe Chiţu cu str. Caracal, cu următoarele vecinătăţi N – domeniu public, S – domeniu public, E – fântână publică, V – domeniu public; în suprafaţă de 6 mp.prevăzut în anexa nr.5 la prezenta hotărâre.

Art.2. Serviciul Administraţie Publică Locală, Direcţia Patrimoniu, Direcţia Economico - Financiară şi S.C. CEZ DISTRIBUŢIE S.A. vor aduce la îndeplinire prevederile prezentei hotărâri.

